
PRILOG III
POPIS DOKUMENTACIJE ZA PODNOŠENJE ZAHTJEVA ZA ISPLATU
	Mjera 1. Ulaganje u jačanje konkurentnosti mikro, malih i srednjih poduzeća u sektoru ribarstva i akvakulture

	VAŽNE NAPOMENE: 
· Nositelj projekta podnosi ZZI Upravljačkom tijelu putem digitalnog sustava FISHNET. 
· Nazivi dokumenata moraju biti kratki i bez dijakritičkih znakova u abecedi (č, ć, đ, dž, š i ž). 
· U slučaju dostave fotografija, audio i video zapisa itd. potrebno je voditi računa o veličini datoteka, te u slučaju velikih formata iste umanjiti. 
· Nakon podnošenja ZZI Upravljačkom tijelu, nositelj projekta je dužan dostaviti FLAG-u na adresu elektroničke pošte flagkvarner@gmail.com dokumentaciju koja je niže naznačena posebnom napomenom.

	1. 
	Obrasci Zahtjeva za isplatu (Obrazac 8.A i 8.B), ovjereni potpisom i pečatom (ako je primjenjivo) od strane odgovorne osobe nositelja projekta. 

Pojašnjenje: Obrasci se preuzimaju s mrežne stranice FLAG-a www.lagurkvarner.hr . Nositelj projekta obrazac 8.A. Zahtjev za isplatu i obrazac 8.B Izjava o izdacima, popunjava u elektroničkom obliku, potpisuje, ovjerava pečatom od strane osobe ovlaštene za zastupanje. Obrazac 8.B. uz skeniranu verziju, nositelj projekta u FISHNET unosi i u otvorenom Excel formatu. 

Napomena: Predmetno se dostavlja i FLAG-u nakon podnošenja ZZI.

	2.
	Dokument kojim se dokazuje da predmet potpore nije financiran nikakvih drugim javnim doprinosima
 
Pojašnjenje: Dokument se dostavlja u svrhu dokazivanja da trošak koji je predmet potpore nije financiran nikakvim drugim javnim doprinosima odnosno da nije dvostruko financiran. Korisnik
dostavlja dokument za kalendarsku godinu koja prethodi godini podnošenja Zahtjeva za potporu do
datum podnošenja Zahtjeva za isplatu:
- Bruto bilanca
- Analitička kartica konta prihoda s analitikom za prihode od državnih potpora/ subvencija/ dotacija/pomoći
- Knjiga prometa
- Knjiga primitaka i izdataka.
- Bankovni izvodi primitaka (za sve račune s popisa u Izvatku iz Jedinstvenog registra računa poslovnih subjekata) bankovni izvodi se dostavljaju samo u slučaju ukoliko primici iz javnih izvora nisu vidljivi iz prethodno navedenih dokumenata - itd.
Ako je korisnik ostvario potporu iz drugih javnih doprinosa, potrebno je dostaviti i dokument kojim
je utvrđeno financiranje iz tih doprinosa, kao što je dokument kojim se odobrava sufinanciranje i/ili
odobrava isplata potpore. Ukoliko Korisnik potražuje potporu u ratama dokumentaciju pod ovom
točkom se dostavlja za razdoblje od slanja zadnjeg ZZI-a do datuma slanja novog ZZI-a.

	3.
	BON-2/SOL-2 podaci o solventnosti ne stariji od trideset (30) dana na dan podnošenja Zahtjeva za isplatu 

Pojašnjenje: Nositelj projekta mora priložiti BON-2/SOL-2 podatke o solventnosti izdane od svih banaka u kojima imaju otvoren račun i koji se nalaze na popisu u Izvatku iz Jedinstvenog registra računa poslovnih subjekata. Računi nositelja projekta ne smiju biti blokirani u trenutku ishođenja podataka.


	4.
	Potvrda Porezne uprave iz koje je razvidno da nositelj projekta ima podmirene odnosno uređene financijske obveze prema državnom proračunu Republike Hrvatske po osnovi javnih davanja, ne starija od 30 dana na dan podnošenja Zahtjeva za isplatu, ovjerena od strane Porezne uprave ili u obliku elektroničkog zapisa (e-Potvrda)
  

	5. 
	Originalni računi/ponude/predračuni ili tiskan ispis e-računa/ponude/predračuna po kojima su nastala plaćanja sukladna Rješenju o dodjeli sredstava 

Pojašnjenje: Nositelj projekta dostavlja ponude/predračune samo ukoliko su navedeni u Zahtjevu za isplatu kao osnova plaćanja.

	6.
	Preslika jamstva/garancije od dobavljača ovisno o vrsti ulaganja 

Pojašnjenje: U slučaju ako je dobavljač naveo jamstvo/garanciju na računu, nije potrebno dostavljati presliku posebnog jamstva/garancije.

	7.
	Dnevno informativni izvadci o prometu i stanju računa za tuzemna plaćanja 


	8.
	Dokument banke koji dokazuje plaćanje u inozemstvo u stranoj valuti (BIC – Bank Identifier Code ili SWIFT) 


	9.
	Preslika ugovora o kreditu i svih ugovora vezanih uz plaćanje (Ugovori o cesiji/akreditivi)

	10.
	Izjava banke o plaćenim računima - dokaz da su svi računi plaćeni iz kredita.

Pojašnjenje: U izjavi je potrebno navesti račun, osnovu na temelju koje je račun plaćen, plaćeni iznos i datum plaćanja računa.

	11.
	Dokumentacija na temelju koje se provodi provjera provedenog postupka javne nabave 

Pojašnjenje: Ovisno o pragovima za primjenu propisa Zakona o javnoj nabavi uz ZZI prilaže se dokumentacija propisana u Pravilima za provedbu nabave u okviru provedbe LRSR koji je objavljen na mrežnim stranicama Upravljačkog tijela Pravilnik o provedbi mjere III.3. “Provedba i upravljanje LRSR – provedba LRSR” – EU Ribarstvo
Obveznici Zakona o javnoj nabavi postupaju prema važećem Zakonu (NN 120/16, 114/22 i 48/26), uključujući pravila jednostavne nabave iz članka 15. i primjenjive obveze EOJN RH. Dostavlja se dokumentacija provedenog postupka propisana Pravilima LRSR. Pragovi i obveze za obveznike navedeni su u točki 10.1. Priloga I. Posebni prag od 10.000,00 EUR bez PDV-a za neobveznike ne primjenjuje se kao prag Zakona o javnoj nabavi. Za ranije pokrenute postupke primjenjuju se mjerodavne prijelazne odredbe.

	12.
	Dokument kojim se odobrava građenje ili odgovarajući dokument koji dokazuje da se određeno ulaganje može provesti bez izdavanja dokumenta kojim se odobrava građenje, izdan od nadležnog upravnog tijela sukladno zakonskim i podzakonskim propisima koji uređuju područje gradnje i područje prostornog uređenja

Pojašnjenje: Za troškove ulaganja na koja se ne primjenjuju iznad navedeni propisi (npr. pokretna imovina), nije potrebno dostaviti dokumentaciju u Zahtjevu za isplatu pod ovom točkom. Za troškove ulaganja koja se odnose isključivo na opremanje potrebno je dostaviti dokument kojim se dokazuje legalnost građevine na koju se odnosi opremanje (pr. pravomoćna uporabna dozvola). Ako je dokument dostavljen prilikom podnošenja Zahtjeva za potporu – isti nije potrebno dostaviti uz Zahtjev za isplatu.

	13.
	Pravomoćna uporabna dozvola ili drugi odgovarajući dokument u skladu s propisima koji uređuju gradnju

Pojašnjenje: Dokument se mora odnositi na predmetno ulaganje i biti u skladu s građevinskom dozvolom ili drugim odgovarajućim dokumentom na osnovu kojeg je odobrena potpora.
Dokument je potrebno priložiti uz Zahtjev za isplatu rate u kojoj je dostavljena Okončana situacija za izvedene radove ili kod jednokratne isplate. Dostavlja se preslika u tiskanom obliku. 

	14.
	Izvadak iz zemljišne knjige (list A,B,C) ne stariji od 30 dana na dan podnošenja Zahtjeva za isplatu

Pojašnjenje: Ukoliko navedeni dokument nije dostavljen uz Zahtjev za potporu potrebno je slijedeće:
Za troškove ulaganja na koja se ne primjenjuju iznad navedeni propisi (npr. pokretna imovina), nije potrebno dostaviti dokumentaciju pod ovom točkom prilikom podnošenja Zahtjeva za isplatu. Za troškove ulaganja koja se odnose isključivo na opremanje objekata, uz Zahtjev za isplatu, potrebno je dostaviti gore navedeni dokument. Ako je dokument dostavljen prilikom podnošenja Zahtjeva za
potporu – isti nije potrebno dostaviti uz Zahtjev za isplatu.

	15.
	Ugovor o koncesiji ili najmu ili zakupu u trajanju na najmanje 7 godina od datuma podnošenja Zahtjeva za isplatu 
 
Pojašnjenje: Primjenjivo samo u slučaju da je došlo do promjene dokumenta odnosno obnove istog po isteku roka važenja. 

	16.
	Dokumenti sukladno zakonskim i podzakonskim propisima koji uređuje zaštitu okoliša i prirode 

Pojašnjenje: Za troškove ulaganja vezane uz aktivnosti za koje je potrebno prethodno ishođenje dokumenta iz područja zaštite prirode i okoliša, pripadajuću dokumentaciju potrebno je dostaviti prilikom podnošenja Zahtjeva za isplatu. Ako je dokumentacija dostavljena prilikom podnošenja Zahtjeva za potporu – istu nije potrebno dostaviti uz Zahtjev za isplatu.

	17.
	Dokumentacija koja se dostavlja prilikom ulaganja u objekte u kojima se posluje s hranom.

Ovisno o tipu objekta u kojem se provodi ulaganje dostavlja se jedan od navedenih dokumenata:
a) Izvod iz Upisnika odobrenih odnosno registriranih objekata u poslovanju s hranom životinjskog podrijetla Ministarstva poljoprivrede (Uprava za veterinarstvo i sigurnost hrane) prema propisima koji uređuju poslovanje s hranom
b) Izvod iz Upisnika registriranih subjekata i pripadajućih objekata u poslovanju s hranom iz nadležnosti sanitarne inspekcije Državnog inspektorata

Pojašnjenje:
Dokument pod a) ili b) se dostavlja u skladu s propisima koji uređuju poslovanje s hranom kao preslika u tiskanom obliku uz prijavu projekta, a najkasnije uz Zahtjev za isplatu.
Ako je dokumentacija dostavljena prilikom podnošenja Zahtjeva za potporu – istu nije potrebno dostaviti uz Zahtjev za isplatu.
Ukoliko su podaci iz dokumenata navedenih pod točkama a) ili b) vidljivi u javno dostupnim registrima, dostava istih uz prijavu projekta ili Zahtjev za isplatu nije obvezna.

	18
	Dokumentacija u slučaju ulaganja u diversifikaciju i nove oblike prihoda u ribolovu

Pojašnjenje: 
Potrebno je dostaviti dokumentaciju koja dokazuje obavljanje predmetne djelatnosti u slučaju pokretanja djelatnosti.
Dokument se dostavlja u elektroničkom obliku na USB-u.

	19.
	Preslika prometne dozvole i transportnog lista/odgovarajućeg dokumenta

Pojašnjenje: U slučaju ulaganja u kupovinu specijaliziranih vozila dostaviti predmetne dokumente
iz kojih je vidljiva svrha nabave

	20.
	Dokumentacija kojom se dokazuje doprinos projekta pokazateljima rezultata (ukoliko je primjenjivo)

Pojašnjenje: Korisnik će prilikom podnošenja konačnog zahtjeva za isplatu dostaviti i dokumentaciju kojom se dokazuje da je ostvario ostvarenje pokazatelja rezultata koje je prilikom prijave projekta naveo da će ostvariti – očuvana i/ili stvorena radna mjesta

	21.
	Dokazi o provedenim aktivnostima 

Pojašnjenje: Nositelj projekta dostavlja dokumentaciju vezanu uz provedbu projekta (npr. pozive na događanja, potpisne liste sudionika, pozive za medije, isječke iz tiskanih medija, članke s internetskih portala, snimke audio i video zapisa, fotografije s događanja, radionica, radnih akcija i sl., primjerke promotivnih materijala izrađenih u sklopu projekta, izvješća i/ili zapisnike s događanja te ostalu dokumentaciju kojom se dokazuje provedba aktivnosti).

	[bookmark: _Hlk527706393]NAPOMENA: Nositelj projekta je dužan neposredno nakon podnošenja ZZI Upravljačkom tijelu, FLAG-u dostaviti skeniranu dokumentaciju ZZI-a na adresu elektroničke pošte. Ako se tijekom administrativne obrade ukaže potreba za dostavom dodatnih podataka ili dokumentacije zadržava se pravo od nositelja projekta zahtijevati dostavu istog.

